《舟行》
清代·曹家达

灯昏月黑川途悬，遥传犬吠稀人烟。眼花倒走岸旁树，欲落不落星在天。

人生进取勿可恃，苍蝇附骥亦千里。云何浮沉付刳木，不鉴止水鉴流水。

水能载舟水覆舟，见危于盛明于忧。载舟覆舟一间耳，不如徒踪淩沧洲。

鱼龙夜啸海童泣，环瀛如盎天如笠。黑风捲日天外来，百幅洪涛猝僵立。

吁嗟神禹椎鸿蒙，决荡万变天无功。横江击楫崖山舰，涉川忠信谁与同。

作者简介：曹家达，字颖甫、尹甫，号鹏南，别号拙巢老人。江苏江阴人。光绪二十一年(1895年)中孝廉（举人）,后入南菁书院，研究经书及诗文。废科举后，他深入研读《伤寒论》、《金匮要略》,二年后取得应手而愈的疗效。以此益信经方之验。